لویز دیاز (یاریزانی تۆپی پێی کۆڵۆمبی)
لویز فێرناندۆ دیاز مارولاندا (لەدایکبووی ١٣ی کانوونی دووەمی ١٩٩٧)یاریزانێکی پیشەگەری تۆپی پێی کۆڵۆمبییە کە یاری دەکات وەک یاریزانی باڵی ھێرشبەری بۆ یانەی پرێمیەرلیگ لیڤەرپوول و ھەڵبژاردەی تۆپی پێی کۆڵۆمبیا.

دیاز دەستی بە کاروانی پیشەگەری کرد لە خولی پلە دووی کۆڵۆمبیا لە بارانکیلا، پێش ئەوەی بچێتە ئەتلەتیکۆ جونییەر، بردنەوەی خولی پلە یەکی وڵاتەکە و، یەک جامی کۆلۆمبی و یەک سوپەرلیگی کۆلۆمبیانا. لە ساڵی ٢٠١٩دا، چووە یانەی پۆرتۆ بە بڕی ٧ ملیۆن یۆرۆ و دوو جار ھەردوو نازناوی ناوخۆیی خولی پورتوگال و جامی پورتوگالی بردەوە لەگەڵ یەک جامی سوپەر. دوای ١٤ گۆڵ لە ١٨ یاری لە نیوەی یەکەمی وەرزی ٢٠٢١–٢٢، لیڤەرپوول گرێبەستی لەگەڵدا کرد بە بڕی ٤٥ ملیۆن یۆرۆ (٣٧٫٥ ملیۆن پاوەند). لە وەرزی یەکەمیدا جامی ئی ئێف ئێڵ (ناوی پێشووی: جامی خول) و جامێکی ئێف ئەی (جامی یەکێتی ئینگلتەرا)ی بردەوە، و لە یاری کۆتایی جامی دووەمدا باشترین یاریزانی یارییەکە بوو.

دیاز یەکەمین یاری خۆی بۆ کۆلۆمبیا ئەنجامدا لە ساڵی ٢٠١٨. زیاتر لە ٣٠ یاری بۆ وڵاتەکەی بەجێگەیاند، یارمەتی ھەڵبژاردەی نیشتیمانی دا بۆ گەیشتن بە پلەی سێیەم لە کۆپا ئەمریکای ٢٠٢١، و خەڵاتی پێڵاوی ئاڵتوونی بردنەوە بە ھاوبەشی لیۆنێل مێسی ئەرجەنتین وەک گۆڵکاری پاڵەوانێتییەکە.

کاروانی یانە

ئەتلەتیکۆ جونییەر 
دیاز لە بارانکاس لە شاری گاوژیرە لەدایکبووە و لە تەمەنی شەش ساڵیدا دەستی بە یاری تۆپی پێ کرد. نازناوی "لوچیتۆ" بوو، لە قوتابخانەیەکی تۆپی پێ خوێندنی دەکرد کە لەلایەن باوکییەوە بەڕێوە دەبرا. لە ساڵی ٢٠١٤، لە تەمەنی ١٧ ساڵیدا، بەشداری تاقیکردنەوەیەکی کراوەی کرد کە لەلایەن ئەتلەتیکۆ جونییەرەوە بەڕێوەدەچوو و زۆر سەرنجڕاکێش بوو بۆ ئەوەی بەشداری پێ بکەن لە پێکھاتەی لاواندا.لە تیمی ٢٢ کەسی کۆلۆمبیا بۆ جامی ئەمریکای ٢٠١٥ بانگھێشت کرا (کۆپا ئەمریکا)، بەھۆی ڕەگەزنامەکەی. دوای ئەوەی لە کاتی یارکردندا ئاستی سەرنجڕاکێش بوو، لە ساڵی ٢٠١٦ چووە پێکھاتەی یەکەمی ئەتلەتیکۆ جونییەر و دەستبەجێ بۆ تیمی بارانکویلای کۆڵۆمبی دانرا. بە لەبەرچاوگرتنی جەستەی کە لاواز بوو و ھەبوونی بەدخۆراکی، لەلایەن بارانکیلاوە پلانی خۆراکی پێدرابوو بۆ زیادکردنی ١٠ کیلۆگرام.

دیاز لە ٢٦ی نیسانی ٢٠١٦ یەکەمین یاری خۆی ئەنجامدا، وەک یەدەگ لە نیوەی دووەمی یارییەکە لە دۆڕاندنی ٢–١ لە یاریگای خۆیان بەرامبەر دیپۆرتیڤۆ پێرێرا لە خولی پلە دوو. یەکەم گۆڵی لە پێکھاتەی یەکەمدا تۆمار کرد لە ١٤ی ئایاردا، کاتێک گۆڵی بردنەوەی تۆمارکرد لە بردنەوەی ٢–١ لە یاریگای خۆیان بەرامبەر کۆکوتا دیپۆرتڤۆ.

لە ٦ی حوزەیرانی ٢٠١٧، دوای ئەوەی یەکەمین یاری خۆی لە جامی کۆلۆمبیای ئەو ساڵە ئەنجامدا، دیاز دواتر بەرزکرایەوە بۆ تیمی سەرەکی ئەتلەتیکۆ جونییەر. لە ٢٧ی ئاب یەکەمین یاری خۆی ئەنجامدا لە خولی پلە یەکدا، بە شێوەی یەدەگ لە جێگەی ماتیاس میێر لە دۆڕاندنیان ٣–٢ بە یانەی ئۆنێس کالداس، و یەکەم گۆڵی تۆمارکرد لە ٢٠ی ئەیلوول لە بردنەوەی ٣–١ لە کۆپا ساودەمریکانا (جامی ئەمریکای باشوور) لە یاریگای خۆیان بەرامبەر سێرۆ پۆرتینۆ.

دیاز لە وەرزی ٢٠١٨دا بوو بە یاریزانێکی سەرەکی و یەکەم گۆڵی تۆمارکرد لە خولی پلە یەک لە ٤ی شوباتی ئەو ساڵەدا، کە تەنیا گۆڵی یارییەکە بوو لە بردنەوە بەرامبەر ئەتلەتیکۆ بوخارامگا. ئەو ھەروەھا دوو گۆڵی تۆمار کرد بەرامبەر ھەر یەک ئۆنێس کالداس، ئەتلەتیکۆ ھویلا و ڕیۆنێگرۆ ئاگوڵاس، کە کۆتایی بە وەرزەکە ھێنا بە تۆمارکردنی ١٦ گۆڵ.

پۆرتۆ

گواستنەوە 
لە ١٠ی تەممووزی ٢٠١٩، دیاز گرێبەستێکی بۆ ماوەی پێنج ساڵ لەگەڵ یانەی پۆرتۆ واژوو کرد، کە ٨٠٪ی مافی ئابووریی یاریزانەکەی بەدەست ھێنا بە بڕی ٧ ملیۆن یۆرۆ. ھەروەھا زێنیت سانت پیتەرزبێرگ دەیویست گرێبەستی لەگەڵدا بکات، بەڵام بە پێچەوانەوە لەلایەن یاریزانانی پێشووی پۆرتۆ و ھاونیشتیمانی کۆڵۆمبی ڕادامێل فاڵکاۆ و جەیمس ڕۆدریگێز ڕازی کرا کە پەیوەندی بە پۆرتۆ بکات، ھەروەھا ڕاھێنەری پێکھاتەی نیشتیمانەکەی ئەو کاتە کارلۆس کیرۆش. دیاز ھەروەھا دانی بەوەدا نا کە پێش ئەوەی بچێتە پۆرتۆ، گرێبەستێکی پێشوەختەی لەگەڵ کاردیف سیتی واژوو کرد، بەڵام گرێبەستەکە تەواو نەکرا.

٢٠١٩: پەرەپێدان و خۆگونجاندن لە پورتوگال 
دیاز یەکەمین یاری خۆی لە ٧ی ئابی ئەنجامدا لە بردنەوەی ١–٠ بەرامبەر یانەی کراسنۆدەر لە قۆناغی یەکەمی یاری یەکەم لە پاڵاوتنەکانی خولی پاڵەوانەکانی ئەورووپا وەک یەدەگ لە جێگەی ڕۆماریۆ بارۆ لە خولەکی ٥٥، و دوای شەش ڕۆژ لە یاری گەڕانەوەدا یەکەم گۆڵی تۆمارکرد، ھەرچەندە ٣–٢ دۆڕان لە یاریگای دڕگاو. لە ناوخۆدا، یەکەمین یاری خۆی لە خولدا ئەنجامدا لە ١٠ی ئابدا لە دۆڕاندنیان ٢–١ لەگەڵ جیڵ ڤیسێنتێ کە وەک یەدەگ بەشدار بوو، و ھەفتەیەک دواتر یەکەمین گۆڵی تۆمارکرد بۆ بردنەوەی ٤–٠ لە یاریگای خۆیان بەرامبەر ڤیتۆریا دی گیومارێس وەک یاریزانێکی سەرەکی. لە تشرینی دووەمدا، ئەو، ماتیوس ئورێب، ئابین مارچسین و ڕێنزۆ ساراڤیا لە دێربی دژی بۆڤێستا دوورخرانەوە بەھۆی ئەوەی شەوی پێشوتر ئاھەنگیان کردبوو.

لە یەکەم وەرزیدا لە پورتوگال، دیاز ٥٠ یاری و ١٤ گۆڵی ئەنجامدا و پۆرتۆ نازناوی خول و جامی پورتوگالی بردەوە. لە کۆتایی یارییەکە لە ١ی ئابی ٢٠٢٠، دوای ٣٨ خولەک لە بردنەوەی ٢–١ بەسەر بێنفیکا لە ستادیۆ سیتی دی کۆیمبرای بە کارتی سوور کرایە دەرەوە. لە ٢١ی تشرینی یەکەمی ٢٠٢٠دا، یەکەم گۆڵی خۆی لە خولی پاڵەوانەکانی ئەورووپا تۆمارکرد لە یەکەمین یاری خۆی لە پاڵەوانێتییەکەدا بەرامبەر مانچستەر سیتی کە ٣–١ دۆڕان لە وەرزی ٢٠٢٠–٢١.

لە ٢٣ی کانوونی یەکەمدا، دیاز لە خولەکی ٧٧دا وەک یەدەگ لە جێگەی مەھدی تارمی ھاتە یاریگاوە لە یاری سوپەری ٢٠٢٠ و لە دژی ڕکابەر و یاری کلاسیکۆ بەنفیکا، و گۆڵێکی تۆمارکرد بۆ بردنەوەی ٢–٠. لە ١٠ی شوباتی دواتردا، لە یارییەکی پێش کۆتایی جامدا بە کارتی سوور کرایە دەرەوە کە ١–١ بەرامبەر بوون لەگەڵ براگا، کە بە بێ ئەنقەست قاچی داڤید کارمۆی شکاند؛ ھەروەھا ئۆریبێی ھاوتیمی کرایە دەرەوە.

٢٠٢١: پێشکەوتن و ماڵاوایی 
لە ١١ی ئەیلوولی ٢٠٢١دا، دیاز گۆڵێکی تۆمارکرد لە یارییەک لە دەرەوەی یاریگای خۆیان لە بەرامبەر یانەی ڕکابەریان یانەی سپۆرتینگ کە ١–١ بەرامبەر بوون. لە ٩ی تشرینی یەکەمدا، تاکە گۆڵی تۆمارکرد لە بردنەوەی قۆناغی کۆمەڵەکانی خولی پاڵەوانەکانی ئەورووپا بەرامبەر میلان.

بە دوو گۆڵی تری تۆمار کرد لە بردنەوەی ٤–٠ بەرامبەر مۆریێرێنس لە ١ی تشرینی دووەم، لە شەش یاری یەکەمی خولدا پێنج گۆڵ تۆمارکرد، باشترین ڕێژەی گۆڵ لە خولەکەدا؛ ٢٧ ڕۆژ دواتر دەیەم گۆڵی خۆی تۆمارکرد، بە لێدانێکی دوور لە بردنەوەی ٢–١ بەرامبەر ڤیتۆریا دی گویمارێس؛ ئەم گۆڵە خەڵاتی جوانترین گۆڵی مانگی پێبەخشرا. ئاستەکانی وای لێکرد کە بە یاریزانی مانگ و ھێرشبەری مانگ بۆ تشرینی یەکەم و تشرینی دووەم ھەڵبژێردرێت.

لە ١٩ی کانوونی یەکەمدا، دیاز بە ھێرشبەری مانگ دانرا بۆ دووەم مانگ لەدوای یەک، دوای ئەوەی چوار گۆڵی تۆمارکرد و سێ ئەسیستی کرد. سەرەڕای جێھێشتنی پۆرتۆ لە نیوەی کۆتا وەرزی لە یانەکە، ئەو حەوتەمین گۆڵکاری خولەکە بوو بە ١٤ گۆڵ، سێرجیۆ ئۆلیڤێرا و جۆزۆس مانوێل کۆرۆنا، کە ھەموویان لە کانوونی دووەمی ٢٠٢٢ ڕۆیشتن، مەدالیای براوەکانی خولیان پێبەخشرا.

لیڤەرپوول 

لە ٣٠ی کانوونی دووەمی ٢٠٢٢، دیاز گرێبەستێکی بۆ ماوەی پێنج ساڵ لەگەڵ یانەی لیڤەرپوول واژوو کرد بە ٤٥ ملیۆن یۆرۆ (٣٧٫٥ ملیۆن پاوەند) لەگەڵ ١٥ ملیۆن یۆرۆی (١٢٫٥ ملیۆن یۆ) زیادکراو کە بەندە بە ئاست و ئەنجامەوە. پێش ئەوەی گرێبەست لەگەڵ لیڤەرپوول واژوو بکات، دیاز سەرنجی تۆتنھام ھۆتسپێر بە تەواوی بۆ خۆی ڕاکێشا. دوای ئەوەی زانرا کە تۆتنھام گرێبەستی پێشکەش کردووە، لیڤەرپوول پلانی ھاوینەی خۆی گۆڕی و بڕیاری دا دیاز بە گرێبەستێکی ھەمیشەیی واژوو بکات، چونکە یۆرگن کلۆپ سەرسام بوو بە ئاستی.

لە ٦ی شوبات، یەکەمین یاری خۆی بۆ یانەکە ئەنجامدا، لە خولەکی ٥٨ دا وەک یەدەگ لەل جێگەی کۆرتس جۆنس لە یارییەکی قۆناغی چوارەمی جامی ئێف ئەی لە یاریگای خۆیان بەرامبەر کاردیف سیتی. ئەو ئەسیستی گۆڵێکی کرد بۆ تاکومی مینامینۆ لە بردنەوەیان ٣–١ دوای ١٣ ڕۆژ، یەکەم گۆڵی بۆ لیڤەرپوول تۆمارکرد لە دووەمین یاریی بە شێوەی سەرەکی بۆ یانەکە، کە بە بردنەوەی ٣–١ لە یاریگای خۆیان بەسەر نۆرویچ سیتی لە ئەنفیڵد کۆتای ھات. لە ٢٧ی شوبات لە یاری کۆتایی جامی ئی ئێف ئێڵ، ٩٧ خولەکی یاری بەردەوام بوو کە بێ گۆڵ لەگەڵ چێڵسی کۆتایی ھات و بە لێدانی یەکلاکەرەوە بردیانەوە.

لە ٥ی نیسان، لە یاری یەکەمی چارەکی کۆتایی، دیاز گۆڵێکی تۆمارکرد و ئەسیستێکی کرد لە بردنەوەی ٣–١ لە دەرەوەی یاریگای خۆیان بەرامبەر ڕکابەری یانەکەی پێشووی بەنفیکا لە ستادیۆ دا لوز، کاتێک لیڤەرپوول ٦–٤ بە ئەنجامی ھەردوو یاری بردییەوە. ئەو لە لە یاری کۆتایی ئێف ئەی (جامی یەکێتی ئینگلتەرا) ٢٠٢٢ لە سەرەتاوە بەشداری کرد لە دژی چێڵسی، کە ٦–٥ بە لێدانی یەکلاکەرەوە بردیانەوە دوای ئەوەی یارییەکە بە بێ گۆڵ کۆتایی ھات،لە خولەکی ٩٨ ڕۆبێرتۆ فێرمینۆ جێگای گرتەوە. بە باشتری یاریزانی مانگەکە دانرا.

کاروانی نێودەوڵەتی 

دوای نوێنەرایەتیکردنی کۆلۆمبیا لە ئاستی خوار ٢٠ ساڵان لە جامی ئەمریکای باشوور ی خوار ٢٠ ساڵان لە ساڵی ٢٠١٧، دیاز بانگھێشت کرا بۆ پێکھاتەی یەکەم لە ٢٧ی ئابی ٢٠١٨، بۆ یاری دۆستانە بەرامبەر ڤەنزوێلا و ئەرژەنتین. لە ١١ی ئەیلوول یەکەمین یاری نێودەوڵەتیی خۆی ئەنجامدا، لە یارییەکدا کە جێگای خوان کوادرادۆی گرتەوە لە بەرامبەر بوونیان ٠–٠ لەگەڵ ئەرژەنتین لە یاریگای مێتلایف لە ڕۆژاوای ڕوسەرفۆرد، نیو جێرسی (یاریگایەک لە ئەمریکا). دیاز یەکەم گۆڵی نێودەوڵەتی تۆمارکرد لە ٢٦ی ئازاری ٢٠١٩، کە لە یارییەکی دۆستانەدا بەرامبەر کۆریای باشوور گۆڵی یەکسان بوونەوەی تۆمار کرد بەڵام ٢–١ دۆڕان. ئەو بەشێک بوو لە پێکھاتەی ٢٣ کەسی کارلۆس کیرۆش بۆ جامی ئەمریکای باشوور ٢٠١٩ لە بەڕازیل.

دیاز لە پێکھاتەی کۆلۆمبیا بۆ جامی ئەمریکای باشوور (کۆپا ئەمریکای ٢٠٢١) بەشداری کرد. لە ٢٣ی حوزەیران، گۆڵی یەکەمی تۆمارکرد لە دۆڕاندنیان ٢–١ لە قۆناغی یەکەم بەرامبەر بەرازیل بە لێدانی دەبڵە (جۆرە لێدانێکی ناوازەی تۆپی پێ)، و لە ٦ی تەممووز گۆڵی کۆڵۆمبیای تۆمارکرد لە یاری پێش کۆتایی بەرامبەر ئەرجەنتین، کە بە سەرکەوتنی ئەرجەنتینی کۆتایی ھات بە لێدانی یەکلاکەرەوە. دوای سێ ڕۆژ، دوو گۆڵی تۆمارکرد، لەنێویاندا گۆڵی بردنەوەی یارییەکە، لە بردنەوەی ٣–٢ بەسەر پێرۆ لە یاری دیاریکردنی پلەی سێیەم. وەک گۆڵکاری لە پاڵەوانییەتییەکەدا لەگەڵ لیۆنێل مێسی کۆتایی پێھێنا.

ژیانی کەسی 
براکەی دیاز، خێسوس، وەک خۆی یاریزانی پیشەگەری تۆپی پێیە و لە ئێستادا بۆ تیمی دووەمی پۆرتۆ یاری دەکات.

ئاماری کاروانی وەرزشی

یانە

نێودەوڵەتی

ڕێزلێنان 
گەنج
 خولی پلە یەکی کۆڵۆمبی: ٢٠١٨٬٢٠١٩
 جامی کۆلۆمبیا: ٢٠١٧
 سوپەرلیگا کۆلۆمبیایی: ٢٠١٩
 خولی نایابی پورتوگالی: ٢٠١٩، ٢٠٢١
 جامی پورتوگال: ٢٠١٩–٢٠، ٢٠٢١–٢٢
 سوپەری پورتوگالی: ٢٠٢٠

لیڤەرپوول
 جامی ئێف ئەی: ٢٠٢١–٢٢
 جامی ئی ئێف ئێڵ: ٢٠٢١–٢٢
 جامی قەڵغانی ئینگلیزی: ٢٠٢٢
 دووەم لە خولی پاڵەوانەکانی یەکێتی ئەورووپا: ٢٠٢١–٢٢

تاکەکەسی
 جامی ئەمریکای پێڵاوی زێڕین زێڕین: ٢٠٢١
 تیمی جامی ئەمریکای باشووری: ٢٠٢١
 دەرکەوتوو جامی ئەمریکای باشوور: ٢٠٢١
 یاریزانی مانگ: تشرینی یەکەم/ تشرینی دووەمی ٢٠٢١
 باشترین ھێرشبەری مانگ: تشرینی یەکەم/ تشرینی دووەمی ٢٠٢١، کانوونی یەکەمی ٢٠٢١
 گۆڵی مانگی خول: تشرینی دووەمی ٢٠٢٠، تشرینی یەکەم/ تشرینی دووەم ٢٠٢١
 خەڵاتی یاریزانانی یەکەمی خول: ٢٠٢٠

سەرچاوەکان 

یاریزانانی تۆپی پێی دوور لە وڵات لە پورتوگال
یاریزانانی تۆپی پێی دوور لە وڵات لە ئینگلستان
یاریزانانی کۆپا ئەمریکای ٢٠١٩
زیندووان
لەدایکبووانی ١٩٩٧